Umsögn um hrognkelsareglugerð

Ég undirritaður tel nokkuð ljóst að drög að nýrri reglugerð um hrognkelsaveiðar, ef hún verður samþykkt í óbreyttri mynd, muni þrengja mjög að afkomu þeirra útgerða sem stundað hafa veiðarnar fram til þessa og gera þær óarðbærari. Jafnvel svo mikið að þær muni vart verða stundaðar sem atvinnuveiðar í náinni framtíð.

Tel ég mig geta tekið undir flesta þá gagnrýni um þessa reglugerð sem hefur komið fram í álitum manna hér á undan mér og er þar því miður af nógu að taka.

Einnig tel ég þar að auki að í henni felist ákveðnar mótsagnir samanber 6 grein. Þar sem útgerðum er gert skylt að verða sér úti um aflaheimildir fyrir meðafla og koma með hann allan að landi. Jafnframt er í næstu málsgrein hótað refsingu ef meðafli dagsins fer yfir óljós mörk, sem Fiskistofu og starfsmönnum hennar er gefið fullt vald til að ákveða eftir eigin geðþótta. Þetta finnst mér í meira lagi undarlegt alræðisvald sem sett er í hendur Fiskistofu og getur seint talist góð stjórnsýsla. Er ekki gáfulegra að menn hafi hvata til að koma með allan aukaafla að landi hafi þeir á annað borð orðið sér úti um heimildir fyrir honum? Aftur á móti held ég að farsælasta leiðin til stjórnunar þessara veiða sé að setja þær í aflamark.

Kv.

Klemens Sigurðsson